BASES E CONVOCATORIA PARA A PROVISIÓN DEFINITIVA POLO SISTEMA DE LIBRE DESIGNACIÓN DOS POSTOS DE TRABALLO ENCADRADOS NO SUBGRUPO A1, EXISTENTES NA ASESORÍA XURÍDICA MUNICIPAL. EXPDTE 30289/220
ADMINISTRACIÓN LOCAL — Municipal — Vigo (Persoal, oposicións, 19/01/2018)

A Xunta de Goberno Local, na sesión ordinaria do 21 de decembro de 2017, adoptou o seguinte acordo, aprobando as bases e convocatoria para a provisión definitiva polo sistema de libre designación dos postos de traballo encadrados no subgrupo A1 existentes na Asesoría Xurídica Municipal (expdte.30289/220): Primeiro.— Aprobar as bases rectoras para a provisión definitiva, polo sistema de libre designación, dos postos de traballo do subgrupo A1 existentes na Asesoría Xurídica Municipal, contemplados na vixente Relación de Postos de Traballo (RPT) municipal, publicada no BOP de Pontevedra do mércores 7 de xuño do 2017, e que son os seguintes: O procedemento rexerase polo contemplado nas bases contidas no anexo I que forma parte inseparable do presente acordo, e nos termos do establecido na vixente Lei 7/1985, de 2 de abril, reguladora das bases do Réxime Local, e normativa de concordante e procedente aplicación. Segundo.— Contra a presente resolución poderase interpoñer recurso potestativo de reposición perante o mesmo órgano que a dictou no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo no prazo de 2 meses a contar dende o día seguinte ao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1198, do 13 de xullo, Reguladora da Xurisdicción Contencioso-Administrativa.” Os postos de traballo obxecto da presente convocatoria son aqueles postos encadrados no subgrupo A1 de titulación existentes na Asesoría Xurídica Municipal, e contemplados na Relación de Postos de Traballo (RPT) do Concello de Vigo, segundo publicación oficial no BOP da provincia de Pontevedra de 7 de xuño do 2017, e que son: Establécense como titulacións esixidas para o desempeño dos postos de traballo ofertados, segundo a vixente RPT, os seguintes: Os postos de traballo obxecto de provisión con carácter definitivo poderán ser solicitado polos funcionarios/as de carreira do Concello de Vigo encadrados no subgrupo A1 de titulación, escalas de Administración Xeral ou Especial, Subescala Técnica, Clase Superior, que tivesen como titulación para o acceso a o emprego público no Concello de Vigo a Licenciatura en Dereito ou equivalente, segundo o Espacio Europeo Educativo Superior (EEES) e normativa de procedente aplicación. Non poderán concurrir a esta convocatoria os funcionarios que se encontren comprendidos nos supostos seguintes: a) Os funcionarios inhabilitados e os suspensos en virtude de sentenza ou resolución administrativa firme, se non transcurrise o tempo sinalado nelas. Aos efectos de tomar parte na convocatoria os/as aspirantes deberán presentar a seguente documentación: 1.—Solicitude dirixida ao Sr. Concelleiro-delegado da Área de Xestión Municipal do Concello de Vigo, Área de Recursos Humanos e Formación, solicitando tomar parte na convocatoria, segundo modelo normalizado xenérico dispoñible na web municipal www.vigo.org, na sede electrónica ou no Rexistro xeral do Concello de Vigo, en calquera das formas previstas na Lei 39/2015, do 1 de outubro, do procedemento administrativo común, á cal deberá adxuntarse declaración xurada de non estar incurso en algunha das circunstancias ás que se refiere o artigo 18.3 do Real Decreto 1732/1994, de 29 de xullo.2.—Documentos acreditativos do cumprimento dos requisitos esixidos na base primeira.3.—Curriculum vitae no cal figuren: a) a titulación académica correspondente á Licenciatura en Dereito ou equivalente. b) a acreditación da condición de funcionario/a de carreira do Concello de Vigo. c) os anos de servizo. d) os postos de traballo desempeñados na Administración. e) estudios, cursos, formación e especialización realizados, que garden relación material directa co ámbito material das Asesorías Xurídicas nunha entidade local suxeita ao réxime xurídico de grande poboación, segundo a Lei 57/2003, do 16 de decembro, de Medidas para a Reforma do Goberno Local. g) calquera outro mérito que consideren oportuno salientar en relación coas funcións atribuidas ao/s posto/s de traballo solicitado/s, relativos ao exercicio da asistencia e asesoramento xurídicos e á defensa letrada nun municipio de gran poboación, nos termos do contemplado na Lei 57/2003, do 16 de decembro, de medidas para a modernización do Goberno Local, acompañando documentación fehaciente acreditativa dos extremos indicados.4.—No suposto de aportación e acreditación de grao persoal consolidado, éste deberá estar formalmente recoñecido e deberá aportarse a correspondente resolución administrativa dictada a tales efectos. A documentación indicada acreditarase coa presentación de orixinais ou fotocopias compulsadas da mesma. Os/as interesados/as dirixirán as solicitudes e documentación complementaria ao órgano e Área indicados dentro dos 15 días hábiles seguintes ao da publicación da resolución de convocatoria no Boletín Oficial da Provincia de Pontevedra. Os requisitos esixidos nas presentes bases, así como os requisitos e experiencia alegados, deberán reunirse na data de finalización do prazo para tomar parte na convocatoria. Poderase recabar dos participantes na convocatoria aclaracións ou documentación adicional, cando da presentada non resulten suficientemente acreditados os datos alegados en relación cos requisitos esixidos. Igualmente, os/as participantes poderán ser citados/as a unha comparecencia aos efectos de explicitar aspectos determinados da súa carreira profesional. O órgano municipal competente procederá, no seu caso, e previa constatación dos requisitos esixidos na convocatoria, a dictar a resolución correspondente no prazo de 1 mes, dando conta ao Pleno da Corporación para coñecemento. Dito prazo poderá prorrogarse 1 mes máis segundo o establecido no artigo 56 do RD 364/1995, do 10 de marzo. Dita resolución deberá ser motivada, con referencia ao cumprimento, por parte do/da aspirante elexido/a, dos requisitos e especificacións esixidos na convocatoria e da competencia para proceder ao nomeamento. O posto deberá ser adxudicado entre os/as candidatos/as que reúnan os requisitos esixidos a convocatoria. En todo caso, deberá quedar acreditada no procedemento, como fundamento da resolución adoptada, a observancia do procedemento debido. O prazo para tomar posesión será de tres días hábiles se non implica cambio de residencia do funcionario/a, ou de un mes se comporta cambio de residencia ou o reingreso ao servizo activo. O prazo de toma de posesión empezará a contarse a partir do día seguinte ao do cese, que deberá efectuarse dentro dos tres días hábiles seguintes á publicación da resolución do procedemento convocado no «Boletín Oficial da Provincia de Pontevedra». Se a resolución comporta o reingreso ao servizo activo, o prazo de toma de posesión deberá computarse dende dita publicación. En todo caso, as incidencias susceptibles de xenerarse en canto á toma de posesión rexeranse polo establecido no artigo 48 do RD 364/1995, do 10 de marzo. Contra a presente resolución poderase interpoñer recurso potestativo de reposición perante o mesmo órgano que a dictou no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo no prazo de 2 meses a contar dende o día seguinte ao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1198, do 13 de xullo, Reguladora da Xurisdicción Contencioso-Administrativa.”. Vigo, data segundo sinatura electrónica. O CONCELLEIRO-DELEGADO DA ÁREA DE XESTIÓN MUNICIPAL E PERSOAL.—Huseyin Martinez Piqueras Tejero (delegación competencial por Decretos de Alcaldía de datas 19/06/2015 e 30/12/2016 e acordos de XGL das mesmas datas).